ఇండస్ట్రీలోని కొందరు హీరోయిన్లకు వేగంగా అవకాశాలు వస్తే మరికొందరు ముద్దుగుమ్మలకు మాత్రం మెల్లి మెల్లిగా ఆఫర్లు తలుపు తడుతుంటాయి. తాజాగా స్టార్ ఫ్యామిలీలోని కుర్ర హీరో సరసన నటించే ఛాన్స్ దక్కించుకున్న అందాల భామకు, మరో ఇద్దరు క్రేజీ హీరోల సరసన చోటు దక్కొచ్చని ప్రచారం జరుగుతోంది...తెలుగులో స్టార్ హీరోయిన్ రేంజ్ కు ఎదగాలని భావించే అప్ కమింగ్ భామలు మెగా హీరోల్లోని రామ్ చరణ్, అల్లు అర్జున్తో రొమాన్స్ చేయాల్సిందే. అందాల రాక్షసి లావణ్య త్రిపాఠికి ఇప్పటివరకు ఆ అవకాశం రాలేదు. మెగా హీరోల్లో ఒకరి సరసన నటిస్తే ఆ తరువాత ఆ ఫ్యామిలీలోని మిగతా హీరోల సరసన నటించే అవకాశం ఆటోమెటిగ్గా వస్తుందని ఇండస్ట్రీలో టాక్ ఉంది. రకుల్ ప్రీత్ సింగ్కు సైతం ఇలాగే అవకాశాలు వచ్చాయి. కానీ ఈ విషయంలో లావణ్య త్రిపాఠి మాత్రం బాగా వెనుకబడిపోయింది. ముందుగా అల్లు శిరీష్ సరసన 'శ్రీరస్తు శుభమస్తు' సినిమాలో నటించే అవకాశం దక్కించుకున్న ఈ ముద్దుగుమ్మ ఆ తరువాత కొద్దికాలానికే వరుణ్ తేజ్ సరసన 'మిస్టర్' లో నటించే అవకాశం పొందింది. ఈ సినిమా ఆడియెన్స్ను ఆకట్టుకోలేకపోయినా మరో మెగా హీరో సాయిధరమ్ తేజ్, వినాయక్ కాంబినేషన్లోని కొత్త సినిమాలో నటించే ఛాన్స్ అందాల రాక్షసిని వెతుక్కుంటూ వచ్చింది. దీంతో కాస్త ఆలస్యంగా అయినా రామ్ చరణ్, అల్లు అర్జున్ సరసన నటించే అవకాశం లావణ్యకు దక్కుతుందేమో అని కొందరు చర్చించుకుంటున్నారు. అయితే మెగా క్యాంప్లో ఇద్దరు హీరోల సరసన నటించిన రెజీనాకు, ఆ తరువాత ఈ ఫ్యామిలీలోని ఇతర హీరోల సరసన నటించే ఛాన్స్ రాలేదని కాబట్టి లావణ్య త్రిపాఠి పరిస్థితి ఎలా ఉంటుందో ఇప్పుడప్పుడే ఊహించలేమనే గుసగుసలు కూడా వినిపిస్తున్నాయి. మొత్తానికి ఈ మధ్య వరుసగా పరాజయాలు చవిచూస్తున్న అందాల రాక్షసి మెగాస్టార్ మేనల్లుడితో హిట్  కొడుతుంతో లేదో తెలియాలంటే వచ్చే ఏడాది వరకు వెయిట్ చేయాల్సిందే.
industreeloni kondaru heroinlaku vegamgaa avakaasaalu vaste marikondaru muddugummalaku maatram melli melliga aafarlu talupu tadutuntaayi. taajaagaa star famililoni kurra heero sarasana natinche chans dakkinchukunna andaala bhamaku, maro iddaru cragey heerola sarasana chotu dakkochani prachaaram jarugutondi...telugulo star heroin range ku edagaalani bhavinche ap kaming bhamalu mega herolloni ram charan, allu arjuntho romans cheyalsinde. andaala rakshasi lavanya tripaatiki ippativaraku aa avakaasam raledu. mega herollo okari sarasana natiste aa taruvaata aa famililoni migata heerola sarasana natinche avakaasam autometigga vastundani industrylo tack undi. rakul preet singku saitam ilaage avakaasaalu vachayi. cony ee vishayamlo lavanya tripaati maatram baga venukabadipoyindi. mundugaa allu shirish sarasana 'srirastu subhamastu' cinemalo natinche avakaasam dakkinchukunna ee muddugumma aa taruvaata koddikaalaanike varun tej sarasana 'mister' loo natinche avakaasam pondindi. ee sinima audiyensnu aakattukolekapoyina maro mega heero saidharam tej, vinayak combinationloni kotta cinemalo natinche chans andaala rakshasini vetukkuntu vachindi. deentho kaasta aalasyamgaa aina ram charan, allu arjun sarasana natinche avakaasam laavanyaku dakkutundemo ani kondaru charchinchukuntunnaaru. ayithe mega camplo iddaru heerola sarasana natinchina rejinaku, aa taruvaata ee famililoni itara heerola sarasana natinche chans raledani kabatti lavanya tripaati paristhiti ela untundo ippudappude oohinchalemane gusagusalu kuudaa vinipistunnaayi. mottaaniki ee madhya varusagaa paraajayaalu chavichustunna andaala rakshasi megastar menalluditho hit  kodutuntho ledho teliyaalante vache edaadi varaku veyit cheyalsinde.